**ШКОЛСКИ ПРОГРАМ**

**за период**

**2021-2025.**

**УВОД**

Школски програм израђен je за период од четири године, односно од школске 2020/2021. до школске 2024/2025. године. По потреби се доносе измене и допуне Школском програму у виду Анекса школског програма.

Школским програмом обезбеђује се остваривање наставних планова и програма и потреба ученика и родитеља, школе и јединице локалне самоуправе. Израђен је у складу са Законом и представља документ на основу којег се остварује развојни план и укупан образовно-васпитни рад у школи, као и основу на којој сваки наставник и стручни сарадник планира и реализује свој рад.

Школски програм омогућава оријентацију ученика и родитеља, односно старатеља у избору школе, праћење квалитета образовно-васпитног процеса и његових резултата, као и процену индивидуалног рада и напредовања сваког ученика. Доноси се на основу наставног плана и програма у складу са Законом.

Поједини делови школског програма иновирају се у току његовог остваривања.

Школа објављује Школски програм у складу са Законом и општим актом школе.

**О ШКОЛИ**

Ако путника намерника пут нанесе кроз наше крајеве, па још крене од Петровца ка Свилајнцу, тачно на пола пута, на 17. км зауставиће се да предахне и одмори поглед на зеленилу, житним пољима и виноградима. Ту је Буровац, село на самој граници две општине и два округа. У самом центру, обавијена мирисом липе и склоњена од радозналих погледа, налази се сива зграда. И да није дечје граје, знало би се по величини и прозорима да је школа.

По причањима мештанина Витомира Радосављевића, босонога дечица из Буровца први пут су почела срицати слова чак давне 1903. године и била је то четвороразредна школа. После рата 1958. године, школи је припојена и табановачка школа, а 1962. године и школа из Бусура, па је прва осморазредна школа у Буровцу основана 1964. године. Тада је добила име које и данас носи ''Света Михајловић''. Од тада до данас из ове школе изашло је много младих људи који су данас и лекари, професори, занатлије и радници, пољопривредници, вредни и честити домаћини.

Основна школа „Света Михајловић“ се налази у центру места Буровац. Повезана је мрежом улица тако да је доступна ученицима који живе у кућама које су удаљене од школе. Аутобуском линијом повезана је са Петровцем, а та иста линија повезује и подручна одељења-села, што омогућује ученицима да користе аутобуски превоз до школе.

Настава се одвија у матичној школи и издвојеним одељењима која се налазе у местима Табановац и Бусур, у преподневној смени. Школа има 6 учионица, 1 кабинет за информатику, фискултурну салу, кухињу са трпезаријом, 3 канцеларије, од тога 1 канцеларија за наставнике, 1 за директора, секретара и педагога школе и 1 за шефа рачуноводства. У школи постоји санитарни чвор и грејање на пелет. У оквиру школског дворишта налазе се спортски терени за: рукомет, мали фудбал, одбојку и кошарку и велико травнато фудбалско игралиште. Школа је добила 10 нових рачунара из пројекта ''Дигитална школа''. Школа уступа једну учионицу вртићу за одржавање припремне наставе предшколаца.

**Издвојена одељења**

**Табановац**

Издвојено одељење у Табановцу удаљено је 3 км од матичне школе у Буровцу. Школски објекат је зграда-објекат обухвата 2 учионице, наставничку канцеларију, ходник и санитарни чвор, просторију за угаљ и дрва. Учионице се греју пећима на чврсто гориво. Школа поседује пространо двориште и школски стан. Школа уступљује вртићу једну учионицу за одржавање припремне наставе предшколаца.

**Бусур**

Подручно одељење Бусур је удаљено 4 км од матичне школе у Буровцу. Школска зграда је старијег датума и није познато од које године датира. Школа има 4 учионице, трпезарију, наставничку канцеларију, велики ходник, просторију за угаљ и дрва, пољски вц и новоизграђени санитарни чвор. Школа поседује и школски стан. У школском дворишту постоји новоизграђени асфалтирани терен за мали фудбал. Двориште није ограђено. Учионице се греју пећима на чврсто гориво. Школа уступљује вртићу једну учионицу за одржавање припремне наставе предшколаца.

**Школски простор**

**Централна школа у Буровцу**

6 учионица, укупне површине 324 м²;

Кабинет информатике, површине 54 м²;

Фискултурна сала, површине 200 м²;

Кухиња са трпезаријом, површине 90 м².

**Школа у Табановцу**

2 учионице, укупне површине 108 м²;

**Школа у Бусуру**

4 учиoницa, пoвршинe 216 м²;

шкoлскa трпезарија, пoвршинe 54 м².

**ЦИЉЕВИ ШКОЛСКОГ ПРОГРАМА**

Циљеви основног образовања и васпитања су:

1) пун и усклађен интелектуални, емоционални, социјални, морални и физички развој сваког детета и ученика, у складу са његовим узрастом, развојним потребама и интересовањима;

2) стицање квалитетних знања и вештина и формирање вредносних ставова, језичке, математичке, научне, уметничке, културне, медијске, техничке, финансијске и информатичке писмености, неопходних за наставак школовања и активну укљученост у живот породице и заједнице;

3) развој стваралачких способности, креативности, естетске перцепције и укуса, као и изражавање на језицима различитих уметности;

4) развој способности проналажења, анализирања, примене и саопштавања информација, уз вешто и ефикасно коришћење медија и информационо-комуникационих технологија;

5) оспособљавање за решавање проблема, повезивање и примену знања и вештина у даљем образовању и свакодневном животу;

6) развој мотивације за учење и оспособљавање за самостално учење и образовање током целог живота;

7) развој свести о себи, самоиницијативе, способности самовредновања и изражавања свог мишљења;

8) оспособљавање за доношење ваљаних одлука о избору даљег образовања и занимања, сопственог развоја и будућег живота;

9) развој кључних компетенција потребних за живот у савременом друштву;

10) развој и практиковање здравог начина живота, свести о важности сопственог здравља и безбедности, потребе неговања и развоја физичких способности;

11) развој свести о значају одрживог развоја, заштите и очувања природе и животне средине, еколошке етике и заштите животиња;

12) развој способности комуницирања, дијалога, осећања солидарности, квалитетне и ефикасне сарадње са другима и спoсобности за тимски рад и неговање другарства и пријатељства;

13) развијање способности за улогу одговорног грађанина, за живот у демократски уређеном и хуманом друштву заснованом на поштовању људских и грађанских права, као и основних вредности правде, истине, слободе, поштења и личне одговорности;

14) формирање ставова, уверења и система вредности, развој личног и националног идентитета, развијање свести и осећања припадности држави Србији, поштовање и неговање српског језика и свог матерњег језика, традиције и културе српског народа, националних мањина и етничких заједница, других народа, развијање мултикултурализма, поштовање и очување националног и светског културног наслеђа;

15) развој и поштовање расне, националне, културне, језичке, верске, родне и узрасне равноправности и толеранције.

**ПЛАН НАСТАВЕ И УЧЕЊА**

**Годишњи фонд часова обавезних и изборних предмета**

Први циклус основног образовања и васпитања (I – IV разред)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ред. бр. | **(А) ОБАВЕЗНИ НАСТАВНИ ПРЕДМЕТИ** | **ПРВИ РАЗРЕД** | | **ДРУГИ РАЗРЕД** | | **ТРЕЋИ РАЗРЕД** | | **ЧЕТВРТИ РАЗРЕД** | |
| Нед. | Год. | Нед. | Год. | Нед. | Год. | Нед. | Год. |
| 1. | Српски језик | 5 | 180 | 5 | 180 | 5 | 180 | 5 | 180 |
| 2. | Енглески језик | 2 | 72 | 2 | 72 | 2 | 72 | 2 | 72 |
| 3. | Ликовна култура | 1 | 36 | 2 | 72 | 2 | 72 | 2 | 72 |
| 4. | Музичка култура | 1 | 36 | 1 | 36 | 1 | 36 | 1 | 36 |
| 5. | Математика | 5 | 180 | 5 | 180 | 5 | 180 | 5 | 180 |
| 6. | Свет око нас | 2 | 72 | 2 | 72 | - | - | - | - |
| 7. | Природа и друштво | - | - | - | - | 2 | 72 | 2 | 72 |
| 8. | Физичко и здравсвено васпитање | 3 | 108 | 3 | 108 | 3 | 108 | 3 | 108 |
| **УКУПНО** | | **19** | **684** | **20** | **720** | **20** | **720** | **20** | **720** |
|  | **(Б) ОБАВЕЗНИ ИЗБОРНИ НАСТАВНИ ПРЕДМЕТИ** |  | | | | | | | |
| 1. | Верска настава | 1 | 36 | 1 | 36 | 1 | 36 | 1 | 36 |
| **УКУПНО** | | **1** | **36** | **1** | **36** | **1** | **36** | **1** | **36** |
|  | **(В) ИЗБОРНИ НАСТАВНИ ПРЕДМЕТИ** |  | | | | | | | |
| 1. | Пројектна настава |  |  |  |  | 1 | 36 | 1 | 36 |
| 2. | Дигитални свет | 1 | 36 | 1 | 36 |  |  |  |  |
| **УКУПНО** | | **1** | **36** | **1** | **72** | **1** | **72** | **1** | **36** |
| **УКУПНО (А+Б+В)** | | **21** | **756** | **22** | **792** | **22** | **792** | **22** | **792** |
| Допунска настава | | 1 | 36 | 1 | 36 | 1 | 36 | 1 | 36 |
| Додатни рад | | - | - | - | - | 1 | 36 | 1 | 36 |
| ЧОС | | 1 | 36 | 1 | 36 | 1 | 36 | 1 | 36 |
| Друштвене, техничке, хуманитарне, спортске и културне активности | | 1-2 | 36-72 | 1-2 | 36-72 | 1-2 | 36-72 | 1-2 | 36-72 |
| Екскурзија | | 1 дан | | 1 дан | | 1 дан | | 1 дан | |

Други циклус основног образовања и васпитања (V – VIII разред)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ред. бр. | **(А)ОБАВЕЗНИ НАСТАВНИ ПРЕДМЕТИ** | **ПЕТИ РАЗРЕД** | | **ШЕСТИ РАЗРЕД** | | **СЕДМИ РАЗРЕД** | | **ОСМИ РАЗРЕД** | |
| Нед. | Год. | Нед. | Год. | Нед. | Год. | Нед. | Год. |
| 1. | Српски језик | 5 | 180 | 4 | 144 | 4 | 144 | 4 | 136 |
| 2. | Енглески језик | 2 | 72 | 2 | 72 | 2 | 72 | 2 | 68 |
| 3. | Ликовна култура | 2 | 72 | 1 | 36 | 1 | 36 | 1 | 34 |
| 4. | Музичка култура | 2 | 72 | 1 | 36 | 1 | 36 | 1 | 34 |
| 5. | Историја | 1 | 36 | 2 | 72 | 2 | 72 | 2 | 68 |
| 6. | Географија | 1 | 36 | 2 | 72 | 2 | 72 | 2 | 68 |
| 7. | Физика |  |  | 2 | 72 | 2 | 72 | 2 | 68 |
| 8. | Математика | 4 | 144 | 4 | 144 | 4 | 144 | 4 | 136 |
| 9. | Биологија | 2 | 72 | 2 | 72 | 2 | 72 | 2 | 68 |
| 10. | Хемија |  |  |  |  | 2 | 72 | 2 | 68 |
| 11. | Информатика и рачунарство | 1 | 36 | 1 | 36 | 1 | 36 | 1 | 34 |
| 12. | Техника и технологија | 2 | 72 | 2 | 72 | 2 | 72 | 2 | 68 |
| 13. | Физичко и здравствено васпитање | 2 | 72 | 2 | 72 | 3 | 108 | 3 | 102 |
| 14 | Обавезне физичке активности | 1,5 | 36 54 | 1,5 | 54 |  |  |  |  |
| **УКУПНО** | | **25,5** | **918** | **26,5** | **954** | **28** | **1008** | **28** | **952** |
|  | **(Б) ОБАВЕЗНИ ИЗБОРНИ НАСТАВНИ ПРЕДМЕТИ** |  | | | | | | | |
| 1. | Верска настава | 1 | 36 | 1 | 36 | 1 | 36 | 1 | 34 |
|  | 2. страни језик-Немачки језик | 2 | 72 | 2 | 72 | 2 | 72 | 2 | 68 |
| **УКУПНО** | | **3** | **108** | **3** | **18 108** | **3** | **108** | **3** | **102** |
|  | **(В) СЛОБОДНЕ НАСТАВНЕ АКТИВНОСТИ** |  | | | | | | | |
|  | Чувари природе |  |  | 1 | 36 |  |  | 1 | 34 |
|  | Цртање, сликање и вајање | 1 | 36 |  |  | 1 | 36 |  |  |
| **УКУПНО** | | **1** | **36** | **1** | **36** | **1** | **36** | **1** | **34** |
| **УКУПНО (А+Б+В)** | | **31** | **1098** | **31,5** | **1134** | **33** | **1188** | **32** | **1088** |
| Допунска настава | | 1 | 36 | 1 | 36 | 1 | 36 | 1 | 34 |
| Додатни рад | | 1 | 36 | 1 | 36 | 1 | 36 | 1 | 34 |
| Час одељењског старешине | | 1 | 36 | 1 | 36 | 1 | 36 | 1 | 34 |
| Друштвене, техничке, хуманитарне, спортске и културне активности | | 1-2 | 36-72 | 1-2 | 36-72 | 1-2 | 36-72 | 1-2 | 34-68 |
| Екскурзија | | 2 дана | | 2 дана | | 2 дана | | 2 дана | |

**ДОПУНСКА НАСТАВА**

Допунска настава се организује за ученике који имају тешкоће у савладавању програма наставе. Организује се према потреби, а колико ће трајати и који ће ученици бити укључени варира током године. Ученик може бити укључен у допунску наставу једнократно, кроз дужи временски период или повремено.

Допунска настава се организује по предметима са једним часом недељно. За реализацију допунске наставе наставник припрема наставни материјал: наставне листиће, полупрограмиране или програмиране наставне садржаје за поједине ученике.

Као садржај рада допунске наставе наставник ће одабрати оне садржаје из наставног програма које поједини ученици нису усвојили у редовној настави.

Основни **задатак** допунске наставе је прилагођавање (индивидуализација) наставних садржаја одређеног предмета ученицима који из било којих разлога имају тешкоћа у свладавању програма, како би им се омогућило усвајање програма и развој њихових способности.

**Начин реализације:**

-програм редовне наставе уједно је и програм допунске. Уколико постоји више ученика с истим проблемима, потребно је поново објаснити дати садржај;

- примери у којима се примењују учени садржаји морају бити пажљиво одабрани;

- што више користити очигледна средства и помагала, као и објективну реалност;

- ако је потребно, тумачити и градиво претходних разреда;

- осигурати довољно времена за вежбање и понављање;

- сваки час допунске наставе мора бити максимално организован, што значи да за сваког ученика (или групу ученика) треба одредити циљеве и задатке, садржај по етапама, одабрати одговарајуће методе и облике рада, наставна средства и слично;

- главни облик рада у допунској настави је индивидуални рад са учеником, што не значи да се по потреби неће користити и други облици рада.

**ДОДАТНА НАСТАВА**

Додатна настава се организује за даровите ученике према њиховим склоностима, способностима и интересовањима. Реализацији претходи препознавање даровитих ученика и њихових склоности за поједина подручја, избор садржаја, планирање и организација додатне наставе. У том процесу учествују наставници, стручни сарадник, родитељи, стручњаци ван школе.

Садржаје додатне наставе треба заснивати на садржајима редовне наставе, што значи да ће ученици проширити и продубити садржаје наставних предмета или области. Таква настава ће омогућити даровитим ученицима брже и темељитије увођење у свет науке. То ће се постићи ако наставник пажљиво одабере садржаје рада и предложи их ученицима. Само садржаји које ученици прихвате подстакнуће их на активност.

**Начин реализације**:

- обогаћивање наставних садржаја;

- диференцијација наставних садржаја и прилагођавање ученику;

- менторска настава где ће сам ученик моћи да предлаже садржаје на којима ће радити

-упућивање и укључивање у рад других институција, универзитета, стручних друштава, центара, истраживачких станица и сл;

- стварање што више могућности за учениково истраживање и откривање са циљем

задовољења учениковог мотива за сазнавањем и успехом;

- пружити могућност даровитим ученицима да што чешће решавају сложене проблеме и притом доживе успех и радост у раду;

- поучавање и учење уз помоћ медија, међу којима значајно место заузима дигитална настава;

- изванучионична настава и рад на пројектима, огледи, демонстрације, рад на терену;

-интегрисана настава – рад на истом садржају кроз више наставних предмета (кординисано деловање и сарадња више наставника);

- проблемски задаци у којима ученици сами бирају начин решавања и сложеност;

- подршка оригиналним решењима.

**ПРОГРАМ КУЛТУРНИХ АКТИВНОСТИ ШКОЛЕ**

**Циљ** културних активности школе јесте да ученици заволе уметност и културу, да кроз читање, рецитовање, глуму, певање, цртање, сликање, гледање филмова, слушање музике, презентације итд. упознају, доживе и оспособе се да тумаче одабрана књижевна дела, позоришна, филмска и друга уметничка остварења из српске и светске баштине, упознају познате личности о којима уче у редовној настави, прошире и богате своја знања.

**Задаци** културних активности су: развијање љубави према култури и потребе да се оно негује и унапређује; развијање осећања за аутентичне естетске вредности у књижевној, музичкој и ликовној уметности; развијање смисла и способности за правилно, течно, економично и уверљиво усмено и писмено изражавање, богаћење речника, језичког и стилског израза; увежбавање и усавршавање гласног читања и читања у себи; оспособљавање за читање, певање, свирање музичких инструменат,цртање, сликање,доживљавање, разумевање, свестрано тумачење и вредновање уметничких дела разних жанрова; упознавање популарних уметничких дела из илустрованих енциклопедија и часописа за децу; поступно и систематично оспособљавање ученика за логичко схватање и критичко процењивање уметности ; развијање потребе за уметничким изражавањем, способности да се њоме ученици самостално служе као извором сазнања; навикавање на самостално и креативно изражавање поступно и систематично оспособљавање ученика за доживљавање и вредновање сценских (позориште, филм), музичких и ликовних остварења; усвајање основних функционалних појмова и теоријских појмова из књижевности, позоришне и филмске уметности, музичке и ликовне културе; упознавање, развијање, чување и поштовање властитог националног и културног идентитета на делима српске и светске књижевности, позоришне и филмске уметности,музике, сликарства; развијање поштовања према културној баштини и потребе да се она негује и унапређује; навикавање на редовно праћење и критичко процењивање часописа за децу и емисија за децу на радију и телевизији; подстицање ученика на самостално језичко, литерарно , сценско, музичко, и ликовно стваралаштво ; васпитавање ученика за живот и рад у духу хуманизма, истинољубивости, солидарности и других моралних вредности; развијање патриотизма и васпитавање у духу мира, културних односа и сарадње међу људима.

**Садржаји и начин реализације**: литерерни сусрети и конкурси, сусрети са песницима; посета сајму књига; рад секција (драмске, рецитаторске, литерарне и др); учешћа на такмичењима; посете позоришту, музеју, градској библиотеци, галерији и сл; изложбе ликовних радова, фотографија, рукотворина; квизови различитих формата; организација забавних активности током Дечије недеље (музичка такмичења, маскенбал, модне ревије); приредбе и пригодни програми (уз одређене датуме и празнике); укључивање у активности Културног центра (у складу са способностима); сарадња са ужом и широм друштвеном заједницом; излети и екскурзије; сарадња са средствима информисања; обележавање Дана школе и других важних датума.

**Носиоци активности**: директор школе, наставници, стручни сарадник, стручна већа, секретар школе, шеф рачуноводства, библиотекар, Тим за културну и јавну делатност школе, установе културе и образовања.

**Време реализације**: континуирано, током школске године.

**ПРОГРАМ ШКОЛСКОГ СПОРТА И СПОРТСКО-РЕКРЕАТИВНИХ АКТИВНОСТИ**

**Циљ** програма спортских активности школе јесте правилан психо-физички развој деце и ученика кроз подстицање сарадње и јачање тимског духа и заједништва, односно, да разноврсним и систематским моторичким активностима, допринесе интегралном развоју личности ученика, развоју моторичких способности, стицању усавршавању и примени моторичких умења, навика и неопходних теоријских знања у свакодневним и специфичним условима живота и рада.

**Задаци** су: развијање моторичких способности; правилан раст и развој деце и ученика; развијање тимског духа; усвајање правила спортских игара; подстицање толеранције; подстицање фер игре; подстицање дружења.

**Садржаји и начин реализације**: активности у оквиру спортске недеље; мерење моторичких способности ученика на почетку школске године; активности у оквиру Дечије недеље; школско и општинско такмичење у стоном тенису; општинско такмичење у рукомету, малом фудбалу, атлетици; зимске радости-игре на снегу, прављење снешка; крос РТС-а; Спортске игре младих; меморијална трка „Драгутин Томашевић“; завршно тестирање моторичких способности ученика на крају школске године.

**Носиоци активности**: наставник физичког и здравственог васпитања, ученици, наставници, директор школе, родитељи/други законски заступници ученика, Спортско центар, организатори такмичења.

**Време реализације**: континуирано, током школске године.

**ПРОГРАМ СЛОБОДНИХ АКТИВНОСТИ**

Слободне активности су облици образовно-васпитног рада и организују се благовременим откривањем, усмеравањем и развијањем способности, сколоности и талената ученика ради остваривања циљева и задатака основног образовања и васпитања. У организовању овог вида наставе користи се групни облик рада и рад у паровима. Ученици се слободно опредељују за врсте слободних активности. Слободне активности организују се од I-VIII разреда где ученици могу бити ангажовани највише са два часа недељно ако је једна од активности спортска.

Основни **циљ** је откривање и подржавање дечијих интересовања у оквиру образовно-васпитног рада с ученицима, успостављање сарадничких односа ученик-наставник, откривање обдарених, њихово професионално информисање и оспособљавање за друштвени живот.

Ученици наше школе на принципу слободних и добровољних опредељења,

удружују се у секције - слободне активности. Радом у секцијама задовољавају се

интереси, развијају се индивидуалне склоности и способности ученика.

Организовано се испуњава део њиховог слободног времена стваралаштвом, игром и забавом.Ученику се не може ускратити учешће у слободним активностима због слабог успеха у учењу.

Тим за самовредновање рада школе редовно прати реализацију активности у

овој области и даје предлоге за њено унапређење. Потребно је да школа понуди разноврсност у оквиру осталих облика образовно-васпитног рада, како би деца слободно време користила смислено и у школи. Слободне активности се прате и анализирају у циљу предузимања мера за њихово унапређивање.

Оне обухватају четири области:

1. *културно-уметничке*

2. *научно-истраживачке*

3. *техничке*

4. *спортско-рекреативне.*

Планови рада слободних активности су саставни део Годишњег плана рада.

Школа организује следеће слободне активности (секције):

|  |  |  |  |
| --- | --- | --- | --- |
| **Област** | **Назив секције** | **Број часова** | |
| **Нед.** | **Год.** |
| **1. Културно уметничке** | Рeцитaтoрскa секција | 1 | 36 |
| Дрaмско-литераРна сeкциja | 1 | 36 |
| Драмска секција/Литерална секција | 1 | 36 |
| Рецитаторска секција/Ликовна секција | 1 | 36 |
| Рецитаторска секција/Ликовна секција | 1 | 36 |
| Ликoвнa сeкциja | 1 | 36 |
| Хор | 2 | 72 |
| Фолклор | 1 | 36 |
| **2. Научно-истраживачке** | Еколошка секција | 1 | 36 |
| **3. Техничке** | Саобраћајна секција | 1 | 36 |
| Техничка секција | 1 | 36 |
| **4. Спортско рекреативне** | Спортска секција | 1 | 36 |

**ПРОГРАМ САРАДЊЕ СА ЛОКАЛНОМ САМОУПРАВОМ**

Сарадња са локалном самоуправом активно се реализује кроз разноврсне активности. Школа прати и укључује се у дешавања на територији јединице локалне самоуправе и заједно са њеним представницима планира садржаје и начине сарадње, нарочито о питањима од којих зависи развитак школе.

**Циљ** сарадње школе са локалном самоуправом је успостављање и развијање успешне сарадње са локалном самоуправом (и јединицама локалне самоуправе) као и свим установама на локалном нивоу ради правилног и потпунијег задовољавања потреба ученика и запослених у школи, односно, унапређивање образовно-васпитног рада, резултата тог рада и општег културног и образовног нивоа живота и рада у друштвеној средини.

**Задаци**: обезбедити сарадњу са породицом и свим чиниоцима друштвене средине; активно деловати на младе у својој средини; обезбедити учешће друштвене средине у остваривању циљева, задатака садржаја рада у школи (учешће културних и друштвених институција); прилагодити облике и садржаје културне и јавне делатности улози школе и потребама друштвене средине; анимирати све чиниоце да стварају материјалне и друге услове за рад у школи; стално доприносити подизању и развијању културе рада и живљења; пружати подршку деци и ученицима са сметњама у развоју и интегрисати их у образовно-васпитни систем и друштвену заједницу.

**Садржаји и начин реализације:** естетско уређење школског простора и околине; прослава поводом Дана школе; Прослава поводом школске славе Свети Сава; учешће ученика школе у оквиру културно–уметничког програма на сеоским манифестацијама, сусретима села итд; помоћ социјално угроженим ученицима; учешће ученика на Меморијалној трци „Драгутин Томашевић“ у Петровцу на Млави; посета локалног позоришта; посета градској библиотеци „Ђура Јакшић“; посета градској галерији „Круг“; посета биоскопу; посета Завичајном музеју Петровац на Млави; учешће у активностима које организује Спортски савез; едукативна предавања од стране Дома здравља; едукативна предавања од стране представника МУП-а; сарадња са Националном службом за запошљавање, Центром за социјални рад, Интерресорном комисијом, средњом школом „Младост“; посета сајма образовања за ученике 8. разреда; учешће у „Пролећним играма“; Трка за срећније детињство -Крос РТС-а; активности Црвеног крста; сарадња са родитељима; деловање у друштвеној средини, активности тимова, Ученичког парламента; учешће ученика и запослених у пројектима који се реализују у локалној средини; учешће представника Локалне самоуправе у активностима школе.

**Носиоци активности**: ученици, запослени, родитељи ученика, представници Локалне самоуправе, установе културе, спорта, здравља и образовања на територији општине Петровац на Млави.

**Време реализације:** континуирано, током школске године.

**ПРОГРАМ САРАДЊЕ СА ПОРОДИЦОМ**

**Циљ и задаци:** успостављање и континуирано одржавање сарадње школе са родитељима, другим законским заступницима и породицом ученика.

**Садржаји и начин реализације**: лични контакт наставника, одељењских старешина, директора, стручног сарадника и осталих радника школе са родитељима/другим законским заступницима; учешће представника родитеља у раду Школског одбора; одржавање родитељских састанака; организација скупова родитеља (трибине, саветовања и сл.); учешће родитеља у раду Савета родитеља; путем средстава јавног информисања; други облици заједничких активности. Кроз наведене облике сарадње радиће се, поред осталог, на образовању родитеља за остваривање васпитне улоге породице (здравствено, психолошко и педагошко образовање).

На почетку сваке школске године конституише се Савет родитеља школе, кога чине по 1 представник родитеља сваког одељења. Савет родитеља школе ће радити на седницама на којима ће чланови: предлагати мере за осигурање квалитета и унапређивање образовно-васпитног рада; разматрати предлог програма образовања и васпитања, Развојног плана и Годишњег плана рада школе, извештаја о њиховом остваривању, вредновању и самовредновању; предлагати представника у Стручни актив за развојно планирање и друге активе и тимове школе; учествовати у поступку предлагања изборних предмета и избора уџбеника; разматрати и пратити услове за рад школе, услове за одрастање и учење, безбедност и заштиту ученика; учествовати у поступку прописивања мера безбедности ученика и правила понашања у школи; давати сагласност на програм и организовање екскурзија и наставе у природи и разматрати извештаји о њиховом остваривању; разматрати друга питања утврђена Статутом школе; обављати други послови за којима се укаже потреба.

Акциони план Савета родитеља је саставни део Годишњег плана рада школе.

**Носиоци активности**: директор, наставници, стручни сарадник, остали запослени у школи, родитељи/други законски заступници/чланови породице ученика.

**Време реализације**: континуирано, током школске године.

**ПРОГРАМ ИНКЛУЗИВНОГ ОБРАЗОВАЊА**

Ученици којима је услед социјалне ускраћености, сметњи у развоју, инвалидитета, тешкоћа у учењу, ризика од раног напуштања школовања потребна додатна подршка у образовању и васпитању, школа обезбеђује отклањање физичких и комуникацијских препрека, прилагођавање начина остваривања школског програма и израду, доношење и остваривање индивидуалног образовног плана.

Наставни планови и програми су прилагођени ученицима за које је предвиђен индивидуални образовни план који је саставио Тим за инклузивно образовање. Остварује се кроз редовну и допунску наставу током школске године. Обухвата методе и облике рада, као и средства потребна за успешно савладавање наставних садржаја у складу са индивидуалним могућностима ученика.

**Циљ и задаци**: подстицање самосталности деце; укључивање све деце у образовно-васпитни систем; стварање једнаких услова и шанси за остварење исхода планова и програма за сву децу; подстицање равноправности и толеранције; унапређивање квалитета рада; успостављање поверења између наставника и ученика.

**Садржаји и начин реализације** пружања подршке ученицима: евидентирање ученика; упознавање са процедуром у изради ИОП-а; израда педагошког профила; прикупљање сагласности родитеља за израду ИОП-а; посматрање, праћење и евидентирање ученика првог разреда и израда ИОП-а по потреби; процена предметних наставника и родитеља за израду ИОП-а за талентоване ученике; рад са децом по индивидуализованом програму у ситуацијама када родитељи нису потписали сагласност, а школски тим процењује да је потребан ИОП; евалуација ИОП-а.

Индивидуални образовни планови ученика који се образују по ИОП-у чине прилог школског програма.

**Начини пружања подршке:** прилагођавање/измена наставних планова;израда и припрема посебних материјала за учење;прилагођавање метода, облика и услова рада ученицима;тимски, групни и индивидуални рад са ученицима;успостављање заједничких правила рада;вршњачка помоћ и подршка.

**Носиоци активности**: чланови Наставничког већа, Педагошки колегијум, ТИО, педагог, родитељ/други законски заступник ученика, стручна већа, стручна служба, интерресорна комисија, локална заједница, Школски одбор, Ученички парламент, ученици.

**Време реализације:** континуирано, током школске године.

**ПРОГРАМ СОЦИЈАЛНЕ ЗАШТИТЕ**

Задатак школе је, између осталог, да подстиче и унапређује социјални статус ученика. У том циљу прати се породични и социјални статус ученика школе, промене које се током времена дешавају на том плану и спроводе се планиране мере. У домену својих могућности школа настоји да побољша положај ученика угрожених социо-екомомском или породичном ситуацијом обезбеђивањем помоћи или упућивањем на надлежне установе.

**Циљ** програма социјалне заштите у школи је унапређивање социјалног и

породичног статуса ученика како би се створили оптимални услови за раст, развој

и напредовање ученика. Брига о психичком и социјалном развоју ученика и породице. Пружање социјалне заштите ученицима (пружање помоћи ученицима са проблемима у понашању, ученицима са евидентираним прекршајима, саветодавни рад, предлог мера , пружање помоћи угроженим ученицима, ученицима који долазе из дефицијентних породица или породица с проблематичним односима). Такође, потребно је код ученика развијати свест о солидарности, спремност да помогну другима, прихватање различитости. Програм социјалне заштите реализује се кроз акривности тимова као што су Тим за инклузивно образовање, хуманитарне активности и подмладак Црвеног крста. Школа редовно остварује сарадњу са надлежним установама које брину о социјалној заштити, посебно ученика из осетљивих група.

**Задаци** програма социјалне заштите су: сарадња са надлежним установама; обезбеђивање бесплатне ужине, екскурзија, уџбеника, превоза; подстицање сарадње међу ученицима; пружање помоћи ученицима; пружање помоћи родитељима; упознавање и праћење социјалних прилика ученика; израда плана зажтите ученика; израда плана промена понашања; познавање и праћење социјалних прилика ученика; утврђивање социоекономског статуса родитеља; упућивање родитеља на начине остварења права као и на извршење родитељских обавеза.

**Садржаји и начин реализације**: идентификовање ученика и породица којима је потребна социјална заштита; бесплатна ужина за ученике из осетљивих група; унапређивање односа и толеранције међу децом и обележавање 16. новембра „Дан толеранције“; организовање и додела пакетића у време празника (Нова година и Свети Сава); радионица за 8. март са родитељима; подстицање другарства и тимског духа кроз спортске активности; бесплатна ужина; бесплатни уџбеници; унапређивање социјалних вештина ученика; учешће у хуманитарним акцијама; праћење ефеката указане социјалне помоћи.

**Носиоци активности**: директор школе, стручни сарадници, одељењске старешине и наставници, правна служба школе, радници Центра за социјални рад, родитељи ученика.

**Време реализације:** континуирано, током школске године.

**ПРОГРАМ ЗДРАВСТВЕНЕ ЗАШТИТЕ**

**Циљ** овог образовно-васпитног подручја је подстицање правилног психо-физичког развоја ученика школе кроз различите облике едукације и превенције; изграђивање личности оспособљене да брине за сопствено здравље, здравље своје породице, ближе околине и шире друштвене заједнице. Потребно је да млади развију и љубав и смисао за вредновање животне средине да би активно учествовали у њеном очувању и унапређењу, као и да би прихватили процес хуманизације укупних друштвених односа.

**Задаци**: мотивисање и стицање знања за здраво понашање, развијање позитивних ставовова и навика и избегавање понашања штетног за физичко и душевно здравље; унапређење и неговање здравих стилова живота стимулисањем физичке активности, правилне и уравнотежене исхране; заштита и унапређење репродуктивног здравља, хуманизација односа дечака и девојчица (односа међу половима); обезбедити адекватне хигијенско-санитарне услове у школи; организовање едукативних предавања ученицима о здрављу и превенцији болести; едукативни и информативни панои; праћење физичког развоја ученика.

**Садржаји и начин реализације**: едукативне активности којима се подстиче одржавање личне хигијене и хигијене простора; промоција здраве исхране; превенција болести зависности; обележавање 1. децембра-Дана борбе против АИДС-а; едукација ученика и подстицање прихватања различитости; активности на тему здравственог стања и физичког развоја и репродуктивног здравља (превенција и болести); спорт и рекреација.

**Носиоци активности**: директор школе, стручни сарадници, одељењске старешине и наставници, радници здравственог центра, родитељи ученика.

**Време реализације:** континуирано, током школске године.

**ПРОГРАМ ЗАШТИТЕ УЧЕНИКА ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА И ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА У ОБРАЗОВНО-ВАСПИТНИМ УСТАНОВАМА**

**Циљ** програма је остваривање и развој безбедног и подстицајног окружења у образовно-васпитим установама, чиме се остварује право сваког детета да буде заштићено од свих облика насиља, односно, заштитити ученике од преступничког понашања групе или појединаца, упознати их са облицима друштвено прихватљивог и неприхватљивог понашања и оспособити их за конструктивно решавање конфликата.

**Задаци** су: едуковати ученике о облицима преступничког понашања; едуковати ученике о о облицима ризичног понашања; обучити ученике о начинима конструктивног решавања конфликата; подстицати ученике на сарадњу, поштовање, толеранцију; развијати тимски дух; мотивисати ученике за стицањем сазнања, укључивањем у активности школе и ликалне заједнице; учинити да школски простор буде безбедан; сарадња са надлежним институцијама; информисање родитеља/других законских заступника; сарадња са родитељима/другим законским заступницима.

**Садржаји и начин реализације**: примена Правилника о протоколу поступања у установи у одговору на насиље, злостављање и занемаривање; примена Правилника о поступању устнове у случају сумње или утврђеног дискриминаторног понашања и вређања угледа, части или достојанства личности; примена Правилника о дигиталном насиљу; упознавање наставника, ученика, родитеља са Правилником о протоколу поступања у установи у одговору на насиље, злостављање и занемаривање; едукација ученика, родитеља/других законских заступника и запослених о превенцији и интервенцији у случају насиља; информисање ученика и родитеља/других законских заступника о различитим облицима преступничког понашања и законским регулативама, о здравственим, психолошким и социјалним последицама ризичног понашања; активности у сврху превенције ризичних облика понашања; активности којима се јача сарадања међу ученицима , развија толеранција, јача тимски дух, ствара подстицајна атмосфера; пружање помоћи ученицима који имају проблем у понашању (жртва и ученик који врши повреду правила понашања); едукативна предавања полиције и здрваственог центра; смањивање познатих и потенцијалних ризика и различитих активности са повећаним ризиком (осветљење школе и школског дворишта, смањити могућност доступности алкохола, дувана, наркотика ученицима, ограђивање спортског терена, ограда на двориштима, обезбеђивање излаза из дворишта, видео надзор, хоризонтална и вертикална саобраћајна сигнализација); помоћ ученицима у организовању квалитетног слободног времена (упућивање на локалне институције културе и спортске активности); укључивање свих ученика у активности школе (приредбе, спортска дешавања, едукативна предавања, слободне активности); организација и учешће у хуманитарним акцијама; мотивисање ученика за стицање знања и развијање вештина, развијати позитивну слику о себи и другима; одржавање радионица и презентација на тему конфликата, ризичних облика понашања, неговању здравих стилова живота; процена присуства насиља над децом у породици; јачање улоге породице у развијању позитивних вредности код ученика; стручно усавршавање запослених; процена присутности насилног понашања у школи; промовисање толеранције, подстицање сарадничког односа, прихватање различитости.

Садржаји овог програма се реализују кроз различите наставне и ваннаставне

активности. Један део садржаја реализује се кроз наставне предмете и кроз часове одељењских заједница, док се други део активности реализује кроз активности Тима за заштиту од насиља, злостављања и занемаривања, активности школског спорта и спортских активности, Тима за заштиту животне средине, Ученичког парламента, хуманитарне активности и сарадњу са Црвеним крстом, као и кроз слободне активности. Реализоване активности треба да допринесу развоју интересовања ученика, да омогуће њихово испољавање и афирмацију, организовано и квалитетно

провођење слободног времена, подстицање на укључивање у различите акције и

манифестације у школи и локалној средини.

**Носиоци активности**: Тим за заштиту ученика од дискриминације, насиља, злостављања и занемаривања, директор школе, стручни сарадник, одељењске старешине, ученици, родитељи/други законски заступници ученика, наставници, секретар школе, Центар за социјални рад, МУП, Здравствени центар.

**Време реализације:** континуирано, током школске године.

**ПРОГРАМ ПРОФЕСИОНАЛНЕ ОРИЈЕНТАЦИЈЕ**

Професионална оријентација подразумеваукључивање и међусобно повезивање свих актера који имају пресудну улогу и утицај на развој личности ученика и на процес доношења одлука при његовом избору занимања и остваривању професионалног развоја: родитељи, наставници, стручни сарадници, лекари, стручњаци при Националној служби за запошљавање и други.

**Циљ** професионалне оријентацијеу основној школи је развијање спремности ученика да стичу знања о себи и о свету рада, да што објективније процењују своје потребе, способности, интересовања и особине личности у односу на захтеве одређеног занимања и могућности запошљавања и да на основу тога доносе одлуке о избору занимања, као и да што успешније планирају правце свог професионалног развоја. Основни циљ професионалне оријентације је подстицање развоја личности ученика до промишљене, ваљане и реалне одлуке о избору школе и занимања, планирање каријере и укључивање у свет рада.

**Садржаји и начин реализације:** професионална оријентација ће се организовати кроз упознавање, праћење и подстицање развоја индивидуалних карактеристика личности ученика значајних за усмеравање њиховог професионалног развоја; кроз њихово упознавање са светом рада и занимања, системом средњег образовања и васпитања и оспособљавање за самостално прикупљање потребних информација; формирање правилних ставова према раду, оспособљавање за планирање свог професионалног развоја и доношење реалних одлука у вези са избором занимања; сарадњу са родитељима ученика и подршка у пружању помоћи деци у професионалном развоју, успостављање сарадње са средњим школама, установама и институцијама које могу допринети успешнијем професионалном развоју ученика.

Остваривање Програма професионалне оријентације у основној школи обавља се кроз све облике наставних активности ( редовна, допунска, додатна настава, слободне активности….) и посебне облике рада: испитивање интересовања ученика омог разреда; професионално информисање (предавања, видео презентације, изложбе,

маркетиншки материјал, радионице....), сарадња са гимназијама, средњим стручним школама, установама и институцијама у локалној заједници.

**Носиоци активности:** ученици, наставници, стручни сарадници, директор школе, родитељи ученика, Ученички парламент, људи различитих професија, презентери средњих школа, представници Националне службе за запошљавање.

**Време реализације:** континуирано, током школске године.

**ПРОГРАМ БЕЗБЕДНОСТИ И ЗДРАВЉА НА РАДУ**

**Циљ** програма безбедности и здравља на раду је обезбеђивање услова за безбедан рад и очување здравља током рада.

**Задатак** школе је, с обзиром на поменуто, да запосленима обезбеди адекватне услове за рад, као и да омогући запосленима очување свог здравља током радног времена.

**Садржаји и начин реализације**: измене и допуне акта о процени ризика; планирање, избор, коришћење и одржавање средстава за рад, опасних материја и средстава и опреме за личну заштиту на раду; опремање и уређивање радних места (набавка нових средстава за рад, измене у организацији рада и наставе; превентивна и периодична испитивања услова радне околине; превентивни и периодични прегледи и испитивања опреме за рад; мере за побољшање услова рада и упознавање Савета родитеља са спроведеним и планираним мерама БЗНР; оспособљавање запослених за безбедан и здрав рад; припрема упутстава за безбедан рад и контрола њихове примене; сарадња и координација са службом медицине рада; провера исправности и присутности ПП опреме и ознака путева евакуације; реализација вежбе евакуације запослених и ученика у ванредним ситуацијама (пожар, природна катастрофа и сл.); опремање сандучића за средства прве помоћи; обезбеђење равних, сувих и неклизајућих подних површина у целокупном простору школе; упозорење у зимским условима на могућност пада леденица; контрола забарне пушења; планирање, пројектовање и контрола реализације нових инвестиција.

**Носиоци активности**: лице задужено за безбедност и здравље на раду и надзорни орган, директор школе, запослени, особа задужена за контролу забране пушења, служба одржавања, установе за пројектовање и извођење радова, Дом здравља.

**Време реализације**: континуирано, током школске године.

**ПРОГРАМ ЗАШТИТЕ ЖИВОТНЕ СРЕДИНЕ**

Активности на заштити животне средине одвијаће се на нивоу одељења, разреда и школе. Еколошки програм школе полази од садржаја специфичних за узраст ученика.

**Циљ** је да се код ученика развије правилан однос према животној средини, људима и смисао за лепо. Такође је битно и да ученици кроз стицање знања о разним природним појавама схвате како се може угрозити животна средина, да развију свест о складном односу човека и природе, као и да изграде навике и културу понашања која ће допринети да они сами постану активни учесници у очувању животне средине.

**Задаци** су: развијање позитивног односа према природи; изграђивање свести човека о заштити животне средине; оплемењивање уже и шире околине; стицање одговарајућих знања и формирање правилног односа према уређењу школе и насеља. Својим практичним радом, а кроз реализацију програма, ученици доприносе очувању и заштити човекове околине и активно утичу на еколошко, хигијенско и естетско уређење школског простора (унутрашњег и спољашњег).

**Садржаји и начин реализације:** стицање знања ширих од оних предвиђених програмом; проширивање постојећих и стицање нових естетских, здравствених и хигијенских навика; уређење (естетско и хигијенско) простора; припремање и уређење паноа за обележавање еколошки важних датума-припремање и израда цртежа, схема и другог потребног материјала за наставу; развијање свести код деце о енергетској ефикасности и одрживом развоју; акција чишћења дворишта; брига о цвећу и украсном биљу, као и сађење истог; уређење учионица и дворишта; изложбе ученичких радова у холу школе; посете природњачким изложбама; еколошке акције; израда фотографија природе; сортирање и поновна употреба отпада; стручна предавања и квизови; обележавање датума битних за очување животне средине.

**Носиоци активности:** директор, наставници, стручни сарадник, остали запослени у школи, родитељи/други законски заступници ученика, месне заједнице, локална самоуправа, еколошка секција, установе културе и образовања.

**Време реализације**: континуирано, током школске године.

**ПРОГРАМ ПРОФЕСИОНАЛНОГ РАЗВОЈА**

Законом о основама система образовања и васпитања и Правилником о сталном стручном усавршавању и напредовању у звања наставника, васпитача и стручних сарадника прописана је дужност наставника, васпитача и стручног сарадника да се стручно усавршавају.

**Циљ** професионалног развоја је стално развијање компетенција наставника, васпитача и стручног сарадника ради квалитетнијег обављања посла и унапређивања развоја деце и ученика и нивоа постигнућа ученика, ради што успешнијег остваривања и унапређивања образовно-васпитног рада.

Саставни и обавезни део професионлног развоја јесте стручно усавршавање, које подразумева стицање нових и усавршавање постојећих компетенција важних за унапређивање васпитно-образовног, образовно-васпитног, васпитног, стручног рада и неге деце (у даљем тексту: образовно-васпитни рад). Саставни део професионлног развоја јесте и развој каријере напредовањем у одређено звање.

Стручно усавршавање наставника, васпитача и стручних сарадника установа

планира у складу са потребама и приоритетима образовања и васпитања деце и

ученика, приоритетним областима које утврђује министар надлежан за послове

образовања (у даљем тексту: министар) и на основу сагледавања нивоа развијености свих компетенција за професију наставника, васпитача и стручног сарадника у установи. Евиденцију о стручном усавршавању и професионалном развоју чува установа у досијеу наставника, васпитача и стручног сарадника. Наставник, васпитач и стручни сарадник може током рада и професионалног развоја да напредује стицањем звања: педагошки саветник, самостални педагошки саветник, виши педагошки саветник и високи педагошки саветник под условима и по поступку утврђеним правилником.

**Садржаји и начин реализације**: планирање професионалног развоја; организација и реализација семинара у школи; примена наученог у оквиру стручног усавршавања у раду и процена доприноса постигнућима деце и ученика; континуирано усавршавање постојећих компетенција, стицање нових знања, вештина и ставова; анализа резултата самовредновања, стручно-педагошког надзора и спољашњег вредновања рада установе; предузимање мера за унапређивање компетенција наставника, васпитача и стручни сарадника; праћење остваривања плана свих облика стручног усавршавања; стручно усавршавање унутар и ван установе; увођење у посао (приправници и ментори); сарадња са центрима за стручно усавршавање; опремање библиотеке и коришћење стручне литературе; активно учење, тимски рад, испољавање креативности, примена иновација; напредовање и стицање звања: педагошки саветник, самостални педагошки саветник, виши педагошки саветник и високи педагошки саветник; сарадња са школама и институцијама; сарадња са стручним друштвима.

**Носиоци активности:** директор школе, наставници, стручни сарадник, стручна већа, секретар школе, шеф рачуноводства, библиотекар, ментори, приправници, Тим за стручно усавршавање, Тим за развој школског програма.

**Време реализације**: континуирано, током школске године.

**ПРОГРАМ ИЗЛЕТА, ЕКСКУРЗИЈА И НАСТАВЕ У ПРИРОДИ**

Екскурзије и настава у природи су ваннаставни облици образовног рада који

се остварују ван школе. Екскурзије се за ученике разредне наставе реализују у трајању од 1 дана, а за ученике предметне наставе у трајању од 2 дана.

**Циљ** је савладавање и усвајање дела наставног програма непосредним упознавањем појава и односа у природној и друштвеној средини, упознавање културног наслеђа и привредних достигнућа која су везана за делатност школе.

**Задаци** који се остварују су: проучавање објеката и феномена у природи и уочавање узрочно-последичних односа у конкретним природним и друштвеним условима; усвајање нових сазнања; развијање интересовања за природу и развијање еколошких навика; упознавање начина живота и рада људи појединих крајева; развијање позитивних односа према националним, културним и естетским вредностима; изграђивање естетских, културних и спортских навика; развијање позитивних социјалних односа међу ученицима и наставницима.

**Садржаји и начин реализације** утврђују се годишњим планом. Излети, ескурзије, настава у природи организоваће се према законским одредбама током школске године. Одлуку ће донети Школски одбор, а на основу одлука које буде донело Министарство просвете, науке и технолошког развоја. Сваки родитељ ће дати писмену изјаву којом ће се определити за или против организовања ескурзије, излета, наставе у природи.

**Носиоци активности**: директор школе, родитељи, одељењске старешине, наставници.

**Време реализације**: током школске године.

**ПРОГРАМ РАДА ШКОЛСКЕ БИБЛИОТЕКЕ**

**Циљ** рада школске библиотеке је да ученици заволе књигу и читање, да кроз читање, гледање филмова, слушање музике, презентације упознају, доживе и оспособе се да тумаче одабрана књижевна дела, позоришна, филмска и друга уметничка остварења из српске и светске баштине, упознају познате личности из природних наука и вештина о којима уче у редовној настави, прошире и богате своја знања.

**Задаци** рада школске библиотеке: развијање љубави према читању и потребе да се оно негује и унапређује; описмењавање ученика; оспособљавање за успешно служење књижевним језиком у различитим видовима његове усмене и писмене употребе и у различитим комуникационим ситуацијама (улога говорника, слушаоца, саговорника и читаоца); уочавање разлике између месног говора и књижевног језика; развијање осећања за аутентичне естетске вредности у књижевној уметности; развијање смисла и способности за правилно, течно, економично и уверљиво усмено и писмено изражавање, богаћење речника, језичког и стилског израза; увежбавање и усавршавање гласног читања и читања у себи (доживљајног, изражајног, интерпретативног, истраживачког; читање с разумевањем, логичко читање) у складу са врстом текста (књижевним и осталим текстовима); оспособљавање за читање, доживљавање, разумевање, свестрано тумачење и вредновање књижевноуметничких дела разних жанрова; упознавање, читање и тумачење популарних и информативних текстова из илустрованих енциклопедија и часописа за децу; поступно и систематично оспособљавање ученика за логичко схватање и критичко процењивање прочитаног текста; развијање потребе за књигом, способности да се њоме ученици самостално служе као извором сазнања; навикавање на самостално коришћење библиотеке (одељењске, школске, месне); поступно овладавање начином вођења дневника о прочитаним књигама; поступно и систематично оспособљавање ученика за доживљавање и вредновање сценских остварења (позориште, филм); усвајање основних функционалних појмова и теоријских појмова из књижевности, позоришне и филмске уметности; упознавање, развијање, чување и поштовање властитог националног и културног идентитета на делима српске и светске књижевности; развијање поштовања према културној баштини и потребе да се она негује и унапређује; навикавање на редовно праћење и критичко процењивање часописа за децу; подстицање ученика на самостално језичко, литерарно и сценско стваралаштво.

**Садржаји и начин реализације**: презентација активности библиотеке; тематски дан поводом обележавања Дана школе; активности поводом прославе школске славе; обележавање Светског дана књиге и других датума везаних за књижевност; припреме за обележавање важних датума (8. март, Нова година, Ускрс итд); израде паноа; посета библиотеци „Ђура Јакшић“ у Петровцу на Млави; учешће ученика на литерарним конкурсима.

**Носиоци активности**: библиотекар, наставници, ученици, директор школе, стручни сарадник, радници градске библиотеке.

**Време реализације**: континуирано, током школске године.

**ПРОГРАМ РАДА УЧЕНИЧКОГ ПАРЛАМЕНТА**

**Циљ** Ученичког парламента јесте да се у школи развијају демократски односи, остваре и заштите права ученика и успостави сараднички односи. Ученички парламент чине по двоје ученика сваког одељења седмог и осмог разреда, који се бирају на нивоу одељења на почетку сваке школске године и који се састају једном месечно или више, у зависности од потребе и могућности. Одлуке се доносе гласањем већине.

**Задаци** су: подстицање и развијање демократских односа у школи; развијање критичког односа према догађајима у друштву; подстицање и развијање толеранције, развијање солидарности; усмеравање ученика ка друштвено прихваћеним вредностима; развијање свести о равноправности полова; успостављање равнотеже између права и обавеза; активно учешће у образовно-васпитним активностима школе; иницирање и реализовање сопствених акција; сарадња са Наставничким већем, Школским одбором, Саветом родитеља и руководством школе.

Чланови Ученичког парламента имају своја **права** (да бира и буде изабран, да учествује у раду парламента, да износи своје мишљење и идеје, да учествује у остваривању циљева парламента, да учествује у реализацији свих активности школе, да буде благовремено информисан о свим битним питањима у раду школе) и **дужности** (да активно доприноси остваривању циљева Ученичког парламента, да обавља послове који му парламент повери, да поштује туђе идеје, да се понаша пристојно, да информише остале ученике свог одељења о свим важним одлукама и питањима важним за ефикасно функционисање образовно-васпитног процеса).

**Садржаји и начин реализације**: конституисање Ученичког парламента; упознавање са Пословником о раду Ученичког парламента; израда годишњег плана рада; избор председника, заменика, записничара; избор представника за учешће у раду стручних актива и тимова; упознавање са важним документима школе; учествовање у свим активностима и прикључивање свим акцијама које организује Министарство просвете, науке и технолошког развоја, школа или локална заједница; испитивање потреба ученика и давање предлога за унапређивање рада школе; организација активности поводом обележавања дечије недеље, Дана школе, школске славе и других датума важних за школу; промовисање дечијих права и правила понашања у школи; професионална оријентација; упознавање са резултатима завршног испита; промовисање поштовања различитости; помоћ друговима у учењу; израда извештаја о раду.

**Носиоци активности**: чланови Ученичког парламента, стручни сарадник, наставници, директор школе, ученици.

**Време реализације**: континуирано, током школске године.

**ПРОГРАМ ПОДМЛАТКА ЦРВЕНОГ КРСТА И ДЕЧИЈЕГ САВЕЗА**

**Циљ** рада Подмлатка Црвеног крста јесте развијање свести ученика о значају прве помоћи за људе у критичним ситуацијама.

**Задаци** су: упознавање са активностима Црвеног крста; укључивање ученика у реализацију различитих хуманитарних акција; учешће ученика у школским активностиума.

**Садржај и начин реализације**: упознавање пријављених ученика предметне наставе са планом рада и активностима; Подела материјала и припрема, за учешће у квизу „Шта знаш о здрављу, шта знаш о Црвеном крсту?“; пријем ђака првака; учешће на такмичењу из прве помоћи; организација хуманитарних приредби, акција, изложби; учествовање у хуманитарним акцијама; Акција Безбедност деце у саобраћају; Трка за срећније детињство; обележавање Дана борбе против ХИВ/АИДС –а.

**Носиоци активности**: наставник биологије, ученици, директор школе, стручни сарадник, радници Црвеног крста Петровац на Млави.

**Време реализације**: континуирано, током школске године.

**ПРОГРАМ РАЗВОЈНОГ ПЛАНИРАЊА ШКОЛЕ**

**Циљ** програма развојног планирања јесте континуирано унапређивање образовно-васпитног рада и рада школе у целини.

**Задаци** Развојног плана рада школе јесу унапређење образовно-васпитног рада на основу анализе резултата ученика на завршном испиту, унапређење доступности одговарајућих облика подршке и разумних прилагођавања и квалитета образовања и васпитања за децу и ученике којима је потребна додатна подршка, превенција насиља и повећања сарадње међу ученицима, наставницима и родитељима, мере превенције осипања ученика, друге мере усмерене на достизање циљева образовања и васпитања који превазилазе садржај појединих наставних предмета, припрема за завршни испит, укључивање школе у националне и међународне развојне пројекте, стручно усвршавање наставника, стручних сарадника и директора, увођење иновативних метода наставе, учења и оцењивања ученика, план напредовања и стицања звања наставника и стручних сарадника, укључивање родитеља, односно старатеља у рад школе, сарадња и умрежавање са другим школама и установама, друга питања од значаја за развој школе.

**Носиоци активности**: Стручни актив за развојно планирање, директор школе, стручни сарадник, локална самоуправа, месна заједница.

**Време реализације**: континуирано, током школске године.

**ПРОГРАМ САМОВРЕДНОВАЊА И ВРЕДНОВАЊА РАДА ШКОЛЕ**

**Циљ** самовредновања је унапређивање квалитета рада школе. Самовредновање је поступак којим се вреднује и процењује сопствена пракса и сопствени рад, полазећи од анализе шта је и како је урађено. Процес самовредновања показује да ли су и колико активности које се предузимају ефикасне односно да ли дају одговор на питање „Колико је добра наша пракса?“ Самовредновање је основа система обезбеђивања квалитета.

**Задаци**: утврђивање ефикасности реализације активности према областима; осмишљавање стратегије унапређивања образовно-васпитног рада.

**Садржај и начин реализације**: прављење плана тима; одабир области вредновања; одабир инструмената и метода рада; састанци тима; реализација истраживања; обрада добијених података; анализа резултата; израда извештаја и плана унапређења.

**Носиоци активности**: стручни органи, Савет родитеља, Ученички парламент и орган управљања установе. Самовредновање организује и координира Тим за самовредновање чије чланове именује директор установе на период од годину дана.

**Време реализације**: континуирано, током школске године.

**ПРОГРАМ ОБЕЗБЕЂИВАЊА КВАЛИТЕТА И РАЗВОЈА ШКОЛЕ**

**Циљ** програма јесте подизање квалитета рада установе кроз смањење или потпуно елиминисање осипања ученика; подстицање позитивних ставова, развој социјалних вештина и већа мотивација за учење; рад на повећању угледа и промоције школе, промоцији постигнућа рада ученика и наставника; повећању безбедности школе и укључивању родитеља у живот и рад школе. Активностима овог тима настоји се повећати компетенције наставника за успешнији васпитно-образовни рад различитм обукама, остварити боља комуникација са ученицима и побољша материјално-техничка опремљеност школе

**Задаци** програма су: идентификовати ризичне групе ученика, препознати тешкоће у раду ради пружања ефикасне помоћи; израдити индивидуалне планове за ученике из ризичне групе са акцентом мотивације ученика и родитеља за останак у школи; успостављање сарадње са релевантним установама и стручњацима; сарадња са привредом и привредним друштвима кроз учешће у различитим пројектима битних за развој школе; додатна подршка и прилагођавање образовања и васпитања ученицима којима је то потребно; организовање вршњачке помоћи; ревизија и значајно побољшање сајта школе; укључивање родитеља у живот и рад школе кроз веће ангажовање у ваннаставним активностима.

**Садржај и начин реализације**: израда и презентација материјала ризичним групама и покушај већег утицаја на њих упућивањем на значај образовања и школовања за живот и рад; ступање у контакт и већа сарадња са   
Центром за социјални рад; утврђивање ученика којима је потребна подршка; вршњачка помоћ ван наставе ученицима којима је то потребно; прикупљање предлога за побољшање и одражавање сајта, договор о садржају; унапређење предузетничког духа, развој практичних и животних вештина, професионална оријентација; организовање ваннаставних активности школе где би се родитељи могли ангажовати; прикупљање планова стручног усавршавања по активима, анализа и обезбеђивање средстава.

**Носиоци активности**: Тим за обезбеђивање квалитета и развој школе, директор школе, стручни сарадник, ученици, родитељи/други законски заступници ученика, запослени, Центар за социјални рад.

**Време реализације**: континуирано, током школске године.

**ПРОГРАМ РАЗВОЈА МЕЂУПРЕДМЕТНИХ КОМПЕТЕНЦИЈА И ПРЕДУЗЕТНИШТВА**

**Циљ**: осавремењивање и унапређивање процеса наставе. Основа је имплементација предузетничког учења у наставне програме на нивоу основног образовања у форми међупредметне области. Компетенција је дефинисана као комбинација знања, вештина и ставова који одговарају одређеној ситуацији. Кључне компетенције подржавају лично испуњење, социјалну инклузију, активно грађанство и могућност запошљавања. Њих је потребно развити до краја обавезног школовања, а треба да представљају базу за даље учење као део целоживотног учења. Активности које су у функцији предузетничког учења у основној школи треба да буду засноване на исходима, који експлицитно, јасно и недвосмислено указују на то шта ученик као последицу интеракције са наставнима активностима, тј. након реализоване наставне активности треба да зна, разуме и буде способан да уради. Наставник приликом планирања узима у обзир исходе које треба уврстити у постојеће наставне садржаје, и одабира оне теме/активности за које сматра да ће бити најадекватније за реализацију жељених исхода, на начин да то не омета остваривање основних циљева који се односе на предметни програм. Исходи предузетничког учења који се односе на знања о могућностима за професионалну оријентацију и познавање пословног окружења, формирање оквирне слике о предузетништву и тржишту рада, претпостављају упућеност наставника у базична економска знања као предуслов за ефективно осмишљавање и реализацију адекватних наставних активности. Комуникација, вештине презентовања и планирања, као и вештине тимског рада, симулација предузетничког окружења кроз различите активности које опонашају пословно окружење, стварајући потребу да се кад је то могуће и сврсисходно, настава изводи у форми пројектних активности и активности усмерених на ученика, у којима је ученик у центру наставног процеса.

**Задаци** су: прикупљање припрема за час са очигледним примерима развијања међупредметних компетенција; креирање базе припрема за час;  
промоција предузетништва; организовање предавања, радионице и продајне изложбе.

**Садржај и начин реализације**: Израда Плана рада/Писање и усвајање плана рада и активности тима; активности током дечје недеље – вашар, у ципелама наставника, спортска такмичења, маскенбал; размена искустава наставника; праћење индивидуалног напретка ученика и развијености међупредметних компетенција ученика; имплементација међупредметних компетеција кроз наставне садржаје; праћење индивидуалног напретка ученика и развијености међупредметних компетенција ученика; састанци Тима за развој међупредметних компетенција и предузетништва, израда извештаја тима.

**Носиоци активности:** Тим за развој међупредметних компетенција и предузетништва, директор школе, стручни сарадник, наставници, ученици.

**Време реализације**: континуирано, током школске године.

**ШКОЛСКИ САЈТ**

**Циљ:** представљање школе на глобалној мрежи, размена информација са другим школама и образовним институцијама, боља сарадња са родитељима и ученицима, доступност и размена података и информација, упознавање шире јавности о раду школе, успеима, резултатима и постигнућима...

**Задатак** школског сајта је да се омогући боља комуникација и укључивање у савремене образовне системе. Модерна презентација школе омогућава перманентну доступност и размену података што доприноси не само бољој и квалитетнијој настави, него и популаризацији школе као васпитно-образовне институције битне за ширу друштвену заједницу. Задатак школског сајта јесте да буде у функцији ученика, њихових родитеља и наставника.

**Садржај и начин реализације**: редовно ажурирање школског сајта; објављивање докумената важних за рад школе; објављивање новости везаних за активности школе; стручно усавршавање особе задужене за вођење сајта.

**Носиоци активности**: наставник информатике и рачунарства, стручни сарадник, директор школе.

**Време реализације**: континуирано, током школске године.